kardosdrur/scandi-wiki huggingface dataset:
Division I i ishockey 1958-59

Division I i ishockey 1958-59 var den 38. sæson af den bedste svenske ishockeyliga. Det var samtidig turneringen om det 35. svenske mesterskab i ishockey for mandlige klubhold. De 16 deltagende klubber var opdelt i to regionale puljer med otte hold i hver, og i hver pulje spillede holdene en dobbeltturnering alle-mod-alle. De to bedste hold fra hver pulje gik videre til SM-serien, hvor de fire hold spillede en ny dobbeltturnering alle-mod-alle.

Mesterskabet blev vundet af Djurgårdens IF, som blev svenske mestre for anden sæson i træk og sjette gang i alt. Djurgårdens IF var blevet nr. 1 i Division I Syd med maksimumpoint og vandt derefter fem ud af de seks kampe i SM-serien – kun en enkelt uafgjort forhindrede en perfekt sæson. På trods af at holdet gik ubesejret gennem sæsonen, blev mesterskabet først sikret i sidste spillerunde, hvor Stockholms-holdet på udebane besejrede den anden titelbejler, Leksands IF, i en decideret finale foran 11.870 tilskuere. Sølvmedaljerne gik til Leksands IF, der havde vundet Division I Nord, og som endte SM-serien med fire sejre og to nederlag. Det var klubbens første SM-sølv, idet bronzemedaljerne fra sæsonen 1955-56 indtil da havde været dens bedste resultat. Bronzemedaljerne blev vundet af Grums IK, som havde kvalificeret sig til SM-serien ved at ende på andenpladsen Division I Syd, og som dermed vandt SM-medaljer for første og hidtil eneste gang.

Grundspil

Division I Nord

Division I Syd

Slutspil

SM-serien

Spillere 

Djurgårdens IF's mesterhold bestod af følgende spillere:
 Rolf Berggren (1. SM-titel)
 Tommy Björkman (2. SM-titel)
 Lars Björn (5. SM-titel)
 Yngve Carlsson (5. SM-titel)
 Gösta Johansson (5. SM-titel)
 Yngve Johansson (5. SM-titel)
 Karl Lilja (2. SM-titel)
 Owe Malmberg (2. SM-titel)
 Hans Mildh (2. SM-titel)
 Åke Rydberg (2. SM-titel)
 Gösta Sandberg (2. SM-titel)
 Roland Stoltz (2. SM-titel)
 Kurt Thulin (1. SM-titel)
 Sven Tumba (4. SM-titel)
 Stig Tvilling (5. SM-titel)
 Eddie Wingren (1. SM-titel)

Kilder 
 Hockeyarchives - Championnat de Suède 1958/59  
 Ishockeytabeller - 1958-59  
 Svenska Ishockeyförbundet - Historik - Nationellt  
 Djurgården Hockey - Historia - 1950-1959  
 Hammarby IF - Historia - 1958/59  
 Svenskhockey.com - Allsvenskan 1958/59

Noter 

1958-59
1958-59
Ishockey i 1958
Ishockey i 1959
Dårekiste

En dårekiste var i ældre tid en burlignende kiste med ribber, eller et aflukke af tømmerværk (beplankning), hvori man indespærrede sindssyge. Senere også en fængselscelle, hvor den forvarede farlige sindssyge.  Begrebet blev fra 1600-tallet også brugt om isolering af  vanskelige fanger og beboere i tugthus og fattighus.  

En dårekiste er at betragte som forløberen for den nyere "sindssygeanstalt", hvilket i dagens sprogbrug svarer til et psykiatrisk hospital. Med dårekisten tilstræbte man ingen behandling af de syge; der var alene tale om opbevaring i ofte ganske små lukafer, som de sindssyge ikke måtte forlade.

I 1770 havde Sct. Hans Hospital  200 patienter, hvoraf de  14 var i dårekister, 28 i indelukningskamre samt 64 vanvittige.

I 1840 var der 128 beplankninger i Danmark.

Dårekisten i Aarhus

I Aarhus fortælles om dårekister, der sammenlignes med kvægfolde og svinestier. Dårekisten var således belagt med et murstensgulv med et fald til en åbning, hvor urenhederne kunne flyde igennem. I døren fungerede en lille firkantet åbning som den eneste kilde til lys og luft. På gulvet var strøet halm, der blev skiftet hver 14. dag. Der fortælles om dårekister i Aarhus i det 17. og 18. århundrede. Disse var placeret ved det daværende hospital, den nuværende Vor Frue Kirke (Aarhus). Det var imidlertid ikke muligt at skaffe plads til alle sindssyge ved hospitalet, hvorfor der tillige blev indrettet private dårekister, hvor de syge kunne holdes indespærrede af deres familie eller andre, der af fattigkommisionen fik betaling for kost.

Omend der med årene kunne spores en modernisering og forbedring af dårekisterne, var sagen den, at man betragtede sindssygdom som et moralsk onde, der skulle undertrykkes med tvang og straf. Den moderne opfattelse, hvor man anskuede sindsygdom som noget, der lod sig behandle, var længe undervejs. Og først i 1852 fik Århus sin første Helbredelsesanstalt, forløberen for det moderne psykiatriske hospital, hvor man tilstræbte egenlig behandling af patienterne, mens dårekisten ved Århus Hospital blev nedlagt i 1862.

Litteratur og kilder

 Efter aarhuswiki.dk version 10.maj 2016. Første version af artiklen er skrevet af Jesper Toft Hansen og overført fra Århus Leksikon
Hospitaler og Sygepleje i Aarhus indtil 1856 Cornelia Petersen, ,i: Århus Stifts Årbøger 1939. 
Hoffmeyer, Blade af aarhus Bys Historie bd. 2.  på aakb.dk
Fr. hallger, Jydske Asyl 1852 - 1902. 
Hübertz, Aktstykker vedkommende Staden og Stiftet Aarhus II.  på aakb.dk

Psykiatri
Division I i ishockey 1959-60

Division I i ishockey 1959-60 var den 39. sæson af den bedste svenske ishockeyliga. Det var samtidig turneringen om det 36. svenske mesterskab i ishockey for mandlige klubhold. De 16 deltagende klubber var opdelt i to regionale puljer med otte hold i hver, og i hver pulje spillede holdene en dobbeltturnering alle-mod-alle. De to bedste hold fra hver pulje gik videre til SM-serien, hvor de fire hold spillede en ny dobbeltturnering alle-mod-alle.

Mesterskabet blev vundet af Djurgårdens IF, som blev svenske mestre for tredje sæson i træk og syvende gang i alt. Det var første gang siden IK Göta vandt tre mesterskabet i træk fra 1928 til 1930, at et hold havde vundet tre mesterskaber i træk. Djurgårdens IF var blevet nr. 1 i Division I Syd og vandt derefter fem ud af de seks kampe i SM-serien – den sidste og betydningsløse kamp mod Skellefteå AIK blev sæsonens eneste nederlag. Sølvmedaljerne gik til Södertälje SK, der var endt på andenpladsen i Division I Syd, og som opnåede tre sejre og tre nederlag i SM-serien. Det var klubbens niende SM-sølv. Bronzemedaljerne blev vundet af Skellefteå AIK, som havde kvalificeret sig til SM-serien ved at slutte på andenpladsen Division I Nord, og som dermed vandt SM-bronze for første gang.

For første gang i ligans historie spillede holdene med reklamer på spilledragterne.

Grundspil

Division I Nord

Division I Syd

Slutspil

SM-serien

Spillere 

Djurgårdens IF's mesterhold bestod af følgende spillere:
 Rolf Berggren (2. SM-titel)
 Tommy Björkman (3. SM-titel)
 Lars Björn (6. SM-titel)
 Per Hörberg (1. SM-titel)
 Gösta Johansson (6. SM-titel)
 Yngve Johansson (6. SM-titel)
 Karl Lilja (3. SM-titel)
 Owe Malmberg (3. SM-titel)
 Hans Mildh (3. SM-titel)
 Åke Rydberg (3. SM-titel)
 Gösta Sandberg (3. SM-titel)
 Leif Skiöld (1. SM-titel)
 Roland Stoltz (3. SM-titel)
 Kurt Thulin (2. SM-titel)
 Sven Tumba (5. SM-titel)
 Stig Tvilling (6. SM-titel)
 Eddie Wingren (2. SM-titel)

Kilder 
 Hockeyarchives - Championnat de Suède 1959/60  
 Ishockeytabeller - 1959-60  
 Svenska Ishockeyförbundet - Historik - Nationellt  
 Djurgården Hockey - Historia - 1960-1969  
 Hammarby IF - Historia - 1959/60  
 Svenskhockey.com - Allsvenskan 1959/60

Noter 

1959-60
1959-60
Ishockey i 1959
Ishockey i 1960
Michelle Creber

Michelle Nicole Creber (født 7. september 1999) er en canadisk skuespiller. Hun er bedst kendt for at lægge stemme til karakteren Apple Bloom i den originale engelsksprogede udgave af tv-serien My Little Pony: Venskab er ren magi. Hun har herudover medvirket i en række musicals.

Eksterne henvisninger
 

Skuespillere fra Canada
Jyske mesterskab 1931-32 (fodbold)

Det jyske mesterskab i fodbold 1931-32 var den 34. udgave af turneringen om det jyske mesterskab i fodbold for herrer organiseret af Jydsk Boldspil-Union. AaB vandt turneringen for ottende gang og slog dermed AGFs rekord for flest titler. Esbjerg fB tabte finalen til AaB over tre kampe. Klubben vandt ellers alle kampe i Sydkredsen plus den første finalekamp mod AaB - i alt 11 kampe i træk.

De to bedste hold i hver af de to kredse, som ikke i forvejen spillede i Danmarksturneringen, kvalificerede sig til Oprykningsserien 1932-33. Det betød, at Aalborg Chang, Randers Freja, Fredericia BK og Vejen SF kvalificerede sig. Nr. seks i hver af de to kredse spillede en kvalifikationskamp mod finalisterne fra JBUs A-række. Viborg FF og AFC (Aarhus Fodbold Club) rykkede op, mens Kolding B og AIA rykkede ned. AIA lå ellers på førstepladsen i Nordkredsen efter tre runder med fem point, men tabte alle sine sidste syv kampe plus kvalifikationskampen mod Viborg FF. Efterfølgende blev det dog besluttet at udvide rækken fra 12 til 16 hold, så nedrykningen af AIA og Kolding B blev annulleret. De to øvrige kredsvindere fra JBUs mellemrække, Frederikshavn fI og Kolding IF blev de to sidste nye hold i Mesterskabsrækken 1932-33.

JBUs Mesterskabsrække

Nordkredsen 
AaB og AGF deltog samtidig i Mesterskabsserien 1931-32. Aalborg Chang og AIA deltog samtidig i Oprykningsserien 1931-32.

Sydkredsen 
Horsens fS deltog samtidig i Mesterskabsserien 1931-32 og Esbjerg fB og Vejle BK i Oprykningsserien 1931-32..

Finale 
Med 8.000 tilskuere i Aarhus til den tredje finalekamp blev der sat tilskuerrekord for en fodboldkamp mellem to danske klubber uden for København.

AaB vandt mesterskabet med fire point mod to.

Op- og nedrykningsslutspil 
Vinderen af JBU A-rækkens sydkreds, AFC, spillede mod nr. seks fra sydkredsen i JBUs Mesterskabsrække, Kolding B. Vinderen af JBU A-rækkens nordkreds, Viborg FF, spillede mod nr. seks fra nordkredsen i JBUs Mesterskabsrække, AIA. Der blev spillet op til to kampe. Hvis holdene fra Mesterskabsrækken - i dette tilfælde AIA og Kolding B - tabte en af deres kampe, eller spillede begge uafgjort, rykkede de ud. Nedrykningerne blev dog suspenderet, idet Jydsk Boldspil-Union besluttede, at udvide rækken fra 12 til 16 hold.

Viborg FF rykkede op i Mesterskabsrækkens nordkreds. AIA rykkede ned.

AFC rykkede op i Mesterskabsrækkens sydkreds. Kolding B rykkede ned.

Kilder

Øvrige kilder

Se også 
 Danmarksmesterskabet

Fodboldturneringer i Danmark
Chrysippos (flertydig)

Chrysippos eller Krysippos () var navnet på flere grækere:

Mytiske 
 Chrysippos (mytologi), den uægte søn af Pelops, kidnappet af Laios
 Chrysippos, søn af Aigyptos, dræbt af Danaiden Chrysippe
 Chrysippos, en søn af Aiolos
 Chrysippos, grundlæggeren af Chrysippa i Kilikien (Stephanus af Byzantium s. v. Χρύσιππα)

Historiske 
 Chrysippos af Soli (ca. 280 f.Kr. - ca. 207 f.Kr.) var en stoisk filosof
 Chrysippos af Knidos (4. århundrede f.Kr.) var en græsk læge
 Chrysippos af Tyana var en græsk forfatter om gastronomi
 Chrysippos af Cappadocia (5. århundrede e.Kr.) var en græsk forfatter om religion
 Chrysippos af Mallus, der var til stede ved Koncilet i Chalkedon

Se også 
 Chrysippe
 Danaus chrysippus, en art sommerfugl
Gee (radionavigation)

Gee - nogle gange skrevet GEE - forskellige kilder staver det enten GEE eller Gee. Navnet formodes at komme fra det engelske ord "Grid" - dansk net. Gee var et radionavigationssystem anvendt af Royal Air Force under anden verdenskrig. Gee målte tidsforsinkelsen mellem to radiosignalpulser til at give en positionsbestemmelse, med en nøjagtighed i størrelsesordenen nogle få hundrede meter ved afstande på op til omkring 560 km. Gee var det første hyperboliske navigationssystem der blev anvendt operationelt. Det gik i drift hos RAF Bomber Command i 1942.

Gee var blevet udtænkt af Robert Dippy som et kort rækkevidde blindlandingssystem, der skulle forbedre sikkerheden under natoperationer. Under Gee-udviklingen af Telecommunications Research Establishment (TRE) ved Swanage, blev det opdaget at rækkevidden var meget bedre end forventet. Gee blev derfor videreudviklet som et lang rækkevidde og bredt anvendeligt radionavigationssystem. For store, stationære mål, såsom byer, som blev angrebet om natten, gav Gee nok nøjagtighed til at kunne anvendes som målreference uden at man også måtte anvende bombesigte eller andre eksterne referencer. Radiojamming reducerede dog Gees anvendelighed som et bombehjælpemiddel, men Gee forblev anvendt som navigationshjælp i UK-området under og efter krigen.

Gee-systemet begyndte at blive afviklet i de sene 1960'ere og den sidste station blev afviklet i 1970. Gee inspirerede designet af det originale LORAN ("Loran-A") system.

Kilder

Bibliografi 
 
 A modified version is Jerry Proc, "The GEE System", 14 January 2001
 
 
 
 
 Adapted from Air Ministry Confidential Document CD1136, 1956.
 
 Also published in the US as The Wizard War: British Scientific Intelligence 1939–1945, Coward, McCann and Geoghegan, 1978

Yderligere læsning

Eksterne henvisninger 

 Radio Navigation Systems in Greg Goebel's THE WIZARD WAR
 GEE As A Homing Device
 Imperial War Museum page ; information about restored Gee receivers.
 Radarpages.co.uk page; information about the mechanics of the system.
 History of RAF Wintenberg and North German Gee chain 

Militær elektronik
Radionavigation
2. verdenskrig
Omega (radionavigation)

OMEGA var det første globalt brugbare radionavigationssystem, driftet af USA i samarbejde med seks partnernationer. OMEGA var et hyperbolisk navigationssystem, som muliggjorde at søfartøjer og luftfartøjer kunne bestemme deres position ved at modtage VLF-radiosignaler i frekvensintervallet 10 til 14 kHz. VLF-radiosignalerne blev sendt af et netværk af stationære terrestiske radiofyr. Et navigationmodtagerapparat blev anvendt til at modtage VLF-radiosignalerne og ud fra dem kunne en position bestemmes. OMEGA blev sat i drift omkring 1971 og blev afviklet i 1997 til fordel for Global Positioning System (GPS).

Kilder

Eksterne henvisninger 

 The Omega Navigation System (1969) – USN Training Film
 オメガ鉄塔建設工事の記録（"Record of the Tsushima Omega tower construction"）, Japanese, 1974
 LF Utility Stations 10-100 kHz (compiled by ZL4ALI)
 Pictures of former OMEGA-Station La Moure 

Radionavigation
Vigrafjorden

Vigrafjorden er fjord i kommunene Giske og Haram kommuner  på Sunnmøre  i Møre og Romsdal fylke i Norge. Den ligger øst for øen Vigra, som den er opkaldt efter, i Giske og sydvest for Lepsøya/Løvsøya i Haram. Fjorden går fra Norskehavet i vest cirka 10 kilometer mod sydøst til Store-Kalvøy og Bjørnøya. På det dybeste er fjorden 181 meter.

Ålesund lufthavn, Vigra ligger på vestsiden af fjorden, på øen Vigra. Bygden Roald ligger lidt nord for flyvepladsen.

Kilder og henvisninger 

Fjorde i Møre og Romsdal
Ålesund
Giske
Bjørnøya (Haram)

Bjørnøya er en ø i den tidligere Haram kommune, nu i Ålesund på Sunnmøre. I luftlinje ligger øen 11 km fra Ålesund og 11 km fra Brattvåg.

Bjørnøya tilhørte ind til 1964 daværende Borgund kommune. 1. januar 1965 blev dele af Borgund med 1.191 indbyggere slået sammen med det meste af Haram og Vatne kommuner til den dengang nye Haram kommune. Disse dele var Hamnsund, Grytastranda, Søvik og Gamlem med øyene vestafor.

Øen er nævnt i Snorres saga Heimskringla om Olav den hellige som Bjarney. 

På Skarveneshaugen mod nord på øen findes flere bunkere og rester af kanonstillinger for et tysk kystartilleribatteri fra 2. verdenskrig. Batteriet, Heeres Küsten Batterie Björnöy 31/976 (HKB 31/976), blev opsat med fire 10,5 cm kanoner med skudvidde 16.300 m, i september 1942.

Den nordlige  del af øen er fredet som en del af Løvsøyrevet fuglefredingsområde og Gamlemsundet fuglefredingsområde med et tilgrænsende område med dartsfreding. Området er beskyttet for at tage vare på fuglelivet i  vådområdet.

Kilder og henvisninger

 Haram kommune om Bjørnøya
 Lovdata Forskrift om vern av Løvsøyrevet fuglefredingsområde med tilgrensande dyrelivsfreding, Haram kommune, Møre og Romsdal

Øer i Møre og Romsdal
Kystforter i Norge
Ålesund
Sole Jaimes

Florencia Soledad "Sole" Jaimes (født 20. januar 1989) er en kvindelig argentinsk fodboldspiller, der spiller for kinesiske Changchun Zhuoyue og Argentinas kvindefodboldlandshold.

Statistik

Landsholdsmål

Referencer

Eksterne henvisninger

Kvindelige fodboldspillere fra Argentina
Kvindelige fodboldlandsholdsspillere fra Argentina
Fodboldspillere fra Olympique Lyon (kvinder)
Division I i ishockey 1960-61

Division I i ishockey 1960-61 var den 40. sæson af den bedste svenske ishockeyliga. Det var samtidig turneringen om det 37. svenske mesterskab i ishockey for mandlige klubhold. De 16 deltagende klubber var opdelt i to regionale puljer med otte hold i hver, og i hver pulje spillede holdene en dobbeltturnering alle-mod-alle. De to bedste hold fra hver pulje gik videre til SM-serien, hvor de fire hold spillede en ny dobbeltturnering alle-mod-alle.

Mesterskabet blev vundet af Djurgårdens IF, som blev svenske mestre for fjerde sæson i træk og ottende gang i alt. Det var første gang siden IK Göta vandt fire SM-titler fra 1927 til 1930, at et hold vandt fire mesterskaber i træk. Djurgårdens IF var blevet nr. 1 i Division I Syd med maksimumpoint og opnåede fire sejre og to uafgjorte i SM-serien. Sølvmedaljerne gik til Skellefteå AIK, der havde vundet Division I Nord, og som opnåede tre sejre og tre nederlag i SM-serien. Det var klubbens andet SM-sølv. Bronzemedaljerne blev vundet af Västerås IK, som havde kvalificeret sig til SM-serien ved at slutte på andenpladsen Division I Syd, og som dermed vandt SM-medaljer for første gang.

Grundspil

Division I Nord

Division I Syd

Slutspil

SM-serien

Spillere 

Djurgårdens IF's mesterhold bestod af følgende spillere:
 Rolf Berggren (3. SM-titel)
 Tommy Björkman (4. SM-titel)
 Lars Björn (7. SM-titel)
 Per Hörberg (2. SM-titel)
 Yngve Johansson (7. SM-titel)
 Karl Lilja (4. SM-titel)
 Owe Malmberg (4. SM-titel)
 Hans Mildh (4. SM-titel)
 Åke Rydberg (4. SM-titel)
 Gösta Sandberg (4. SM-titel)
 Leif Skiöld (2. SM-titel)
 Roland Stoltz (4. SM-titel)
 Kurt Thulin (3. SM-titel)
 Sven Tumba (6. SM-titel)
 Stig Tvilling (7. SM-titel)
 Eddie Wingren (3. SM-titel)
 Carl-Göran Öberg (2. SM-titel, den første blev vundet for Gävle Godtemplare IK)

Kilder 
 Hockeyarchives - Championnat de Suède 1960/61  
 Ishockeytabeller - 1960-61  
 Svenska Ishockeyförbundet - Historik - Nationellt  
 Djurgården Hockey - Historia - 1960-1969  
 Hammarby IF - Historia - 1960/61  
 Svenskhockey.com - Allsvenskan 1960/61

Noter 

1960-61
1960-61
Ishockey i 1960
Ishockey i 1961
SN1-reaktion

{{DISPLAYTITLE:SN1-reaktion}}
SN1-reaktion er en type substitutionsreaktion indenfor organisk kemi. Navnet SN1-reaktion skyldes, at der er tale om en monomolekylær nukleofil substitution.

Kendetegn 
SN1-reaktionen er kendetegnet ved følgende:

 SN1 forløber i to skridt.
 Der dannes et intermediat,  carbenium-ionen.
 Bindingsbrud sker først. Derefter dannes en ny binding.

Se også 

 SN2-reaktion
 Eliminationsreaktion (E1 og E2)

Litteratur 

 Harold Hart, Lesilie E. Craine, David J. Hart, Christopher M. Hadad (2007). Organic Chemistry, A short course. Houghton Mifflin Company. .

Referencer 

Organisk kemi
SN2-reaktion

{{DISPLAYTITLE:SN2-reaktion}}

SN2-reaktion er en type substitutionsreaktion indenfor organisk kemi. Navnet SN2-reaktion skyldes, at der er tale om en bimolekylær nukleofil substitution.

Kendetegn 
En SN2-reaktion er kendetegnet ved følgende:

 SN2 forløber i et skridt med en overgangstilstand.
 Der dannes ikke et intermediat.
 Bindingsbrud og bindingsdannelse sker synkront (samtidigt).

Se også 

 SN1-reaktion
 Eliminationsreaktion (E1 og E2)

Litteratur 
Harold Hart, Lesilie E. Craine, David J. Hart, Christopher M. Hadad (2007). Organic Chemistry, A short course. Houghton Mifflin Company. .

Referencer 

Organisk kemi
Deutscher Olympischer Sportbund

Deutscher Olympischer Sportbund, (DOSB) er den nationale olympiske komité for Tyskland, der blev grundlagt d. 20. maj 2006 gennem en sammenslutning af Deutscher Sportbund og Nationales Olympisches Komitee für Deutschland. Den er ansvarlig for Tysklands deltagelse ved de Olympiske Lege. Præsidenten er Alfons Hörmann.

Hovedkvarteret ligger i Frankfurt am Main, det repræsenterer 88.348 klubber og 23.990.072 medlemmer.

Se også 
 Tyskland ved OL
 Deutsche Behindertensportverband

Referencer

Eksterne links 
 
 IG NOV for Non-Olympic sports 

Nationale olympiske komitéer
Sport i Tyskland
Otto Marstrand

Otto Marstrand (født 6. september 1919 i Odense, død 30. november 2004 i København) var højskole- og seminarielærer og i 22 år rektor for Holbæk Seminarium. 

Otto Marstrand var søn af bryggeridirektør Aage Marstrand (1880-1964) og hustru Vita, f. Rygaard (død 1938); gift 1955-1978 med Ulla Kristiansen (1934-2001).

Student fra Herlufsholm Skole 1939 og cand.polit. 1947; virkede derefter som højskolelærer i Galtrup på Mors 1947-48 og på Ollerup Folkehøjskole 1948-49. Han tog lærereksamen fra Frederiksberg Seminarium i 1952 og var herefter lærer ved Statens Seminarium for Småbørnslærerinder i Vejle 1952-54; adjunkt i historie og pædagogik ved Kolding Seminarium 1954-60. Han var den første rektor for Holbæk Seminarium 1960-82. De 5 første år foregik undervisningen i lånte lokaler på en folkeskole. 

Efter pensioneringen deltog Marstrand i sprogskole i Jerusalem 1982-84 og havde studieophold i Spanien og Ecuador. Han var bosat i Tunis 1987-92. Han tog bifagseksamen i arabisk fra Københavns Universitet 1992. Hjemme i Danmark boede han efter pensioneringen forskellige steder i indre København.

Otto Marstrand var radikalt medlem af Holbæk byråd 1966-71 og af bestyrelsen for Holbæk Amts Venstreblad 1968-82 og for forskellige sønderjyske organisationer.

Han har skrevet: Marstrand-Slægtens Historie bind II, forgreninger (2003) og Maleren Wilhelm Marstrand (2003) (som var hans oldefars bror).

Denne Otto Marstrand (1919-2004) skal ikke forveksles med Otto Jacob Marstrand (1809-1891), der var bror til maleren Wilhelm Marstrand. Se om slægten: Marstrand (slægt).

Referencer  

Herlovianere
Skolefolk fra Danmark
Lærere fra Danmark
Personer i Kraks Blå Bog (afdøde)
Danskere i 1900-tallet
Personer fra Odense
Otto
Shelley Kerr

Michelle Kerr MBE (født 15. oktober 1969 i Broxburn, Skotland) er en tidligere kvindelig skotsk fodboldspiller, der nu er træner for Skotlands kvindefodboldlandshold

Hun har tidligere en karriere som professionel fodboldspiller, hvor hun også repræsenterede  hele 59 gange. Hun nåede at score 3 mål på landsholdet, fra 1989 til 2008. Hun stoppede hendes karriere i 2010.

Hun har tidligere været landstræner for  og den engelske topklub Arsenal W.F.C.. Hun blev i 2017 landstræner for .

Kilder

Eksterne henvisninger 

Kvindelige fodboldspillere fra Skotland
Kvindelige fodboldlandsholdsspillere fra Skotland
Fodboldtrænere fra Skotland
Kvindelige fodboldtrænere
Swedish House Mafia diskografi

Swedish House Mafias diskografi består af to opsamlingsalbum, to livealbum, seks musikvideoer og seks singler. Trioen blev formet i midt-00'erne, hvor de forinden have udgivet musik under forskellige konstellationer.

Deres første fælles udgivelse kom i 2007, hvor de teamede op med Laidback Luke og producerede nummeret "Get Dumb". Historien gentog sig i 2009, da de lavede nummeret "Leave the World Behind", som også fik en plads på deres første album, Until One.

Album

Studiealbum

Opsamlingsalbum

Livealbum

Singler

Remixes

Referencer 

Diskografier
Diskografi
Xavier Riddle and the Secret Museum

Xavier Riddle and the Secret Museum er en amerikansk-canadiske tv-serie produceret for tv-kanalen PBS Kids og TVOKids af Brad Meltzer, Chris Eliopoulos.

Referencer

Eksterne henvisninger 
 

Amerikanske tv-serier fra 2010'erne
Canadiske tv-serier fra 2010'erne
Animerede tv-serier fra Canada
Animerede tv-serier fra USA
Tv-programmer fra TVOntario
Tv-programmer fra Public Broadcasting Service
Monoamin

Monoamin er et molekyle bestående af en aminogruppe forbundet til en aromatisk ring gennem en kæde indeholdende to karbonmolekyler. Monoamin anvendes ofte som en neurotransmitter - f.eks. dopamin, serotonin eller adrenalin.

 
Neurotransmittere
Molekyler